

**PROFFIL Y RÔL**

|  |  |
| --- | --- |
|  |  |
| **Teitl y Rôl:** | Intern Fforenseg Ddigidol |
| **Rheng:** | Staff yr Heddlu |
| **Yn atebol i:** | Ditectif Ringyll/Aelod Cyfatebol o Staff yr Heddlu |
| **Yn gyfrifol am:** | Dim Cyfrifoldebau Goruchwylio |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau |
| **Lefel Fetio Ofynnol:** | MV/SC – Fetio Rheoli a Chliriad Diogelwch |
| **Dyddiad Cyhoeddi:** | 13 Gorffennaf 2018 |

|  |  |
| --- | --- |
| **Diben y Rôl** | Casglu, adolygu a dehongli amrywiaeth o ddata fforensig digidol er mwyn dod i gasgliadau a disgrifio pam mae sefyllfa wedi codi neu pam y gallai godi. Ymgymryd â gwaith archwilio fforensig a chasglu tystiolaeth a/neu gudd-wybodaeth o gyfrifiaduron, cyfryngau sy'n gysylltiedig â chyfrifiaduron a dyfeisiau digidol eraill sy'n cael eu canfod yn ystod ymchwiliadau. Rhoi cyngor a chymorth technegol i swyddogion sy'n rhan o'r gwaith o ymchwilio i droseddau digidol yn ardal gyfan Heddlu De Cymru. |
| **Prif Gyfrifoldebau** | Cyngor ac Arweiniad |
| * Darparu cyngor ac arweiniad arbenigol ar ymchwiliadau digidol. * Helpu ag ymholiadau gan staff, gan gynnwys ymholiadau cymhleth ac ymholiadau a uwchgyfeiriwyd. * Gweithredu fel ffynhonnell o arbenigedd technolegol/ymchwiliol cydnabyddedig o fewn eich maes eich hun * Meddwl am syniadau gwreiddiol ac atebion arloesol drwy ddarparu gwybodaeth a chyngor arbenigol |
| Arall |
| **Gwasanaeth Cwsmeriaid a Chynrychiolaeth**  Cyflwyno delwedd a gwasanaeth cadarnhaol i gwsmeriaid mewnol ac allanol  Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel  Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu |
| Yn ogystal, bydd yn rhaid i ddeiliad y swydd fod yn barod i ymgymryd â'r cyfryw ddyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd.  Rhaid iddo gael sesiynau cwnsela mynediad a gadael gydag Adran Lles yr Heddlu |
| **Cymwysterau:** | **Hanfodol**   * Gweithio tuag at ennill gradd mewn maes arbenigol fforenseg ddigidol neu barodrwydd i ddiwallu anghenion hyfforddi o'r fath. |
| **Sgiliau:** | **Hanfodol**   * Gwybodaeth ymarferol am feddalwedd a chaledwedd penodol sy'n rhan o waith fforensig ar gyfrifiaduron ac ymchwiliadau i rwydweithiau * Rhaid gallu dangos gwybodaeth ymarferol dda am rwydweithiau cymdeithasol a'u defnydd sy'n newid o hyd fel modd o gyfathrebu ym mhob rhan o gymdeithas * Gwybodaeth am ddeddfwriaeth sy'n gysylltiedig â'r Ddeddf Camddefnyddio Cyfrifiaduron yn ogystal â'r troseddau hynny sy'n gysylltiedig â chyflawni troseddau cyfundrefnol difrifol * Gwybodaeth am faleiswedd, adeiladu cronfa data ac ymchwilio i rwydwaith * Dangos gwybodaeth neu brofiad perthnasol o ymchwilio i droseddau digidol a thueddiadau sy'n dod i'r golwg wrth ymchwilio i droseddau digidol. * Rhaid bod yn barod i weld deunydd sensitif, gan gynnwys Lluniau Anweddus o Blant/ymchwiliadau Cam-drin Plant Ar-lein, yn rheolaidd   **Dymunol**   * Gwybodaeth am dechnegau archwilio cyfrifiaduron ar sail gwaith fforensig a phecynnau meddalwedd. |
| **Gwybodaeth:** | **Hanfodol**     * Rhaid meddu ar wybodaeth am systemau gweithredu Microsoft Windows, OS X, iOS, Linux ac Android. * Rhaid meddu ar wybodaeth gadarn am gyfraith droseddol, gan ganolbwyntio'n benodol ar ddeddfwriaeth troseddau cyfrifiadurol, gan gynnwys Deddf Rheoleiddio Pwerau Ymchwilio (RIPA), Deddf Camddefnyddio Cyfrifiaduron, Siarter Hawliau Dynol Ewrop (ECHR) a'r Ddeddf Diogelu Data |
| **Rhinweddau Personol** | **Gwasanaethu'r Cyhoedd**  Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd mwyaf iddynt.  Deall disgwyliadau, anghenion a phryderon newidiol cymunedau gwahanol a cheisio mynd i'r afael â nhw.  Meithrin hyder y cyhoedd drwy siarad â phobl mewn cymunedau lleol er mwyn ystyried eu safbwyntiau a chwalu'r rhwystrau rhyngddynt hwy a'r heddlu.  Deall effaith plismona ar gymunedau gwahanol a'r buddiannau iddynt a nodi'r ffordd orau o ddarparu gwasanaethau iddynt.  Gweithio mewn partneriaeth ag asiantaethau eraill er mwyn darparu'r gwasanaeth cyffredinol gorau posibl i'r cyhoedd  **Proffesiynoldeb**  Gweithredu ag uniondeb, yn unol â gwerthoedd yr Heddlu.  Cymryd perchnogaeth wrth ddatrys problemau, gan ddangos dewrder a gwydnwch wrth ymdrin â sefyllfaoedd anodd a allai fod yn ymfflamychol.  Gweithredu mewn ffordd flaengar i fynd i'r afael â materion, gan ddangos agwedd gref at waith a gwneud ymdrech ychwanegol pan fo angen.  Cynnal safonau proffesiynol, gweithredu'n onest a moesegol a herio ymddygiad amhroffesiynol neu wahaniaethol.  Bod yn ddigyffro ac yn broffesiynol dan bwysau, gan leddfu gwrthdaro a bod yn barod i gamu ymlaen a chymryd rheolaeth pan fo angen.  **Yn agored i newid**  Bod yn gadarnhaol ynghylch newid, gan ymateb mewn modd hyblyg ac addasu i ffyrdd gwahanol o weithio.  Dod o hyd i ffyrdd gwell, mwy cost effeithiol o wneud pethau, gan wneud awgrymiadau ar gyfer newid.  Mabwysiadu dull arloesol a chreadigol o ddatrys problemau.  Gofyn am adborth a gweithredu arno, dysgu o brofiad a datblygu eich sgiliau a'ch gwybodaeth broffesiynol eich hun.  **Darparu Gwasanaethau**  Deall amcanion a blaenoriaethau'r sefydliad a'r ffordd y mae gwaith yn cyd-fynd â'r rhain.  Cynllunio a threfnu tasgau'n effeithiol, gan fabwysiadu dull strwythuredig a threfnus o sicrhau canlyniadau  Rheoli tasgau lluosog yn effeithiol drwy ystyried pethau ymlaen llaw, blaenoriaethu a rheoli amser yn dda.  Canolbwyntio ar y canlyniadau i'w cyflawni, gan weithio'n gyflym ac yn gywir a gofyn am arweiniad pan fo'n briodol.  **Gwneud Penderfyniadau**  Casglu, dilysu ac asesu'r holl wybodaeth briodol sydd ar gael i feithrin dealltwriaeth gywir o sefyllfaoedd.  Ystyried amrywiaeth o opsiynau posibl cyn gwneud penderfyniadau clir, amserol a rhesymol  Adolygu penderfyniadau gan ystyried gwybodaeth newydd ac amgylchiadau newidiol.  Cydbwyso risgiau, costau a buddiannau, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd.  **Cydweithio ag Eraill**  Cydweithio ag eraill er mwyn cyflawni pethau, gan fod yn barod i roi help a chymorth i gydweithwyr.  Yn hawdd mynd atoch, gan ddatblygu cydberthnasau gwaith cadarnhaol.  Gwrando'n ofalus a gofyn cwestiynau er mwyn sicrhau dealltwriaeth, gan leisio eich barn eich hun yn gadarnhaol ac yn adeiladol.  Darbwyllo pobl drwy bwysleisio manteision dull gweithredu penodol, rhoi'r wybodaeth ddiweddaraf iddynt a rheoli eu disgwyliadau.  Bod yn gwrtais ac yn ystyriol, gan ddangos empathi a thosturi.  Trin pobl fel unigolion, gan fynd i'r afael â'u hanghenion a'u pryderon penodol.  Trin pobl â pharch ac urddas, gan ymdrin â nhw'n deg a heb ragfarn drwy beidio â beirniadu, ni waeth beth fo'u cefndir na'u hamgylchiadau. |

Rhaid i bob unigolyn yn Heddlu De Cymru ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid dangos gallu i gyfrannu at amgylchedd gwaith agored a theg lle ni chaniateir ymddygiad anaddas. Ni ddylent ddangos unrhyw dystiolaeth y byddant yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau wedi'u marcio isod am mai'r rhain yw'r adrannau y cewch eich marcio yn eu herbyn ar gyfer cam llunio rhestr fer eich cais.

|  |  |
| --- | --- |
| Cymwysterau | ✔ |
| Sgiliau | ✔ |
| Gwybodaeth | ✔ |
| Rhinwedd Bersonol – Gwasanaethu'r Cyhoedd | ✔ |
| Rhinwedd Bersonol – Proffesiynoldeb | ✔ |
| Rhinwedd Bersonol – Yn agored i newid |  |
| Rhinwedd Bersonol – Cyflenwi Gwasanaethau |  |
| Rhinwedd Bersonol – Gwneud Penderfyniadau |  |
| Rhinwedd Bersonol – Gweithio gydag Eraill | ✔ |

**GWYBODAETH YCHWANEGOL I ATEGU PROFFIL Y RÔL**

Mae natur y rôl hon yn golygu bod yn rhaid i ddeiliad y swydd fod yn barod i weld deunydd sensitif, e.e. Lluniau Anweddus o Blant/ymchwiliadau Cam-drin Plant Ar-lein, yn rheolaidd.